**Omagiu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Omagiu

1

Tu

Tu ești aici, între cuvinte,

printre versuri ce rimează,

ca să cobori pe-aceeași rază

la fel de blând ca înainte!

Tu ești în florile de tei

ce tot cad de-atunci, mereu,

că versul tău, luat de la zei,

e flacăra lui Prometeu!

Tu ești în codrii de aramă

ce freamătă ca să-i asculți,

în atâția ani pierduți,

care și acum te cheamă!

Ești pe pământ precum pe cer

luceafărul strălucitor,

care, în timp ce toate pier,

rămâne memuritor!

2

Luceafăr

Citesc poeme de iubire,

scrise de tine-atunci, de mult,

și-mi pare că sfios, ascult,

o simfonie din Psaltire!

Parcă te văd, transfigurat,

cu luceferi pe la tâmple,

așteptând înfrigurat

cu-amor, versul să se umple!

Ești tu, nesecat izvor

de poezie și iubire,

întruparea unui dor,

îndrăgostit de nemurire!

Cosmosul ți-a fost părinte,

nemurirea ți-a fost mumă,

tu ești lumina cea cuminte,

ce-aduce cerul către humă!

Ne porți dincolo de timp,

cu versul tău, nemuritor,

luceafăr strălucitor

precum zeii din Olimp!

3

Luceafăr blând

Nici nu mă mir, luceafăr blând

că muritorii te-au hulit

și-abia după ce-ai murit,

ai devenit eternul gând!

Contemporanii nu văzură

ce vedeai tu așa ușor

pe bolta nopților, o dâră

lăsată de un dulce dor.

Ei nici nu puteau să vază,

ce vedeai tu cu simțirea:

un prinț ce cobora pe-o rază,

dând pe iubire, nemurirea!

Multe mai aveai de spus

dar te-au izgonit devreme,

de tine aveau a se teme,

că pentru ei, erai prea sus!

Și i-ai lăsat în lumea lor,

în care tu n-ai avut loc,

ei petrecuți de-al lor noroc,

tu pe cer, nemuritor!

4

Că amintirile te cheamă

Nemuritor, în infinit

prințul luminii tu ne ești,

iar dacă lumii i-ai murit,

în versuri încă strălucești!

Te-ai dus acolo, între zei,

să-ți duci veșnica odhnă

și-acuma ești dulcea lumină

ascunsă-n florile de tei!

Poate, vreodată, totuși,

vei reveni pe-aripi de vânt,

să fii iubirea din cuvânt

și lacul încărcat de lotuși!

Te-așteaptă doinele cu jale

te-așteaptă codri de aramă,

vino iar pe-aceeași cale,

că amintirile te cheamă!